\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas, pavardė / juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

UAB „Vilniaus vandenys“

**SUTIKIMAS DĖL DARBŲ VYKDYMO ŽEMĖS SKLYPE IR ŽEMĖS NAUDOJIMO SĄLYGŲ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Aš, [vardas, pavardė / juridinio asmens pavadinimas, atstovo pareigos, vardas, pavardė]:

1. neprieštarauju, kad UAB „Vilniaus vandenys“ (toliau – Bendrovė) mano nuosavybės teise valdomame žemės sklype, kurio unikalus Nr. [įrašyti], adresu [įrašyti] (toliau – Žemės sklypas) pagal parengtą projektą ar projektinį psaiūlymą (toliau – Projektas) nutiestų vandentiekio ir/ar nuotekų tinklus, pastatytų vandentiekio ir/ar nuotekų siurblinę (toliau bendrai – Tinklai).
2. Sutinku ir patvirtinu, kad nerengiant teritorijų planavimo dokumento, Žemės sklypui būtų nustatytos ir taikomos papildomos specialiosios žemės naudojimo sąlygos - vandentiekio, lietaus ir fekalinės kanalizacijos tinklų ir įrenginių apsaugos zonos (Vandentiekio, lietaus ir fekalinės kanalizacijos tinklų ir įrenginių apsaugos zona, kai vandentiekio, lietaus ir fekalinės kanalizacijos tinklai ir įrenginiai įrengiami iki 2,5 metro gylyje, yra žemės juosta po 2 metrus nuo vamzdyno ašies. Vandentiekio, lietaus, fekalinės kanalizacijos tinklų ir įrenginių apsaugos zona, kai vandentiekio, lietaus, fekalinės kanalizacijos tinklai ir įrenginiai įrengiami giliau kaip 2,5 metro, yra žemės juosta po 3 metrus nuo vamzdynų ašies. Vandentiekio, lietaus, fekalinės kanalizacijos tinklų ir įrenginių, kurių skersmuo yra nuo 400 milimetrų iki 1000 milimetrų, apsaugos zona yra žemės juosta po 5 metrų nuo vamzdynų ašies. Vandentiekio, lietaus, fekalinės kanalizacijos tinklų ir įrenginių, kurių skersmuo yra nuo 1000 milimetrų ir didesnis, apsaugos zona yra žemės juosta po 7 metrų nuo vamzdynų ašies. Vandens rezervuarų, skaidrintuvų, kaupiklių apsaugos zonos plotis – po 30 metrų, o vandentiekio bokštų, nuotekų siurblinių ir kitų įrenginių – ne mažiau kaip po 5 metrų nuo išorinių sienelių) (toliau – Specialiosios žemės naudojimo sąlygos) ir šios taikomos papildomos Specialiosios žemės naudojimo sąlygos būtų įrašytos į Nekilnojamojo turto kadastrą ir Nekilnojamojo turto registrą Bendrovės prašymu ir lėšomis, Projekte numatytai Žemės sklypo daliai ir dydžiui.
3. Esu susipažinęs, kad papildomos Specialiosios žemės naudojimo sąlygos Žemės sklypui pradedamos taikyti nuo jų įrašymo (arba žymos padarymo) Nekilnojamojo turto kadastre ir Nekilnojamojo turto registre ir taikomos iki jų išregistravimo teisės aktų numatyta tvarka. Sutinku, kad atskiri pranešimai apie Specialiųjų žemės naudojimo sąlygų Žemės sklypui įregistravimą ar išregistravimą nebus teikiami.
4. Sutinku ir patvirtinu, kad Specialiosios žemės naudojimo sąlygos Žemės sklypui nustatomos neatlygintinai. Neturiu ir nereiškiu bei ateityje neturėsiu ir nereikšiu Bendrovei jokių pretenzijų ar reikalavimų, susijusių su Specialiosios žemės naudojimo sąlygų Žemės sklypui nustatymu.
5. Įsipareigoju vandentiekio, fekalinės kanalizacijos tinklų ir įrenginiųapsaugos zonoje laikytis teisės aktų nustatytų Specialiosios žemės naudojimo sąlygų bei veiklos apribojimų. Specialiosios vandentiekio, fekalinės kanalizacijos tinklų ir įrenginiųapsaugos zonoje nustatytos žemės naudojimo sąlygos man yra žinomos.
6. Patvirtinu, kad Bendrovė be atskiro mano sutikimo pagal galiojančius teisės aktus turi teisę nekliudomai prieiti, privažiuoti ar kitaip patekti prie Tinklų, esančių mano Žemės sklype, teisės aktų nustatyta tvarka atlikti jo remonto, techninės priežiūros, eksploatavimo, rekonstravimo ar modernizavimo darbus, įrengti kitus įrenginius, neišplečiant šiuo sutikimu patvirtintų ir esamų apsaugos zonų ribų.
7. Esu informuotas, kad baigus žemės kasimo darbus ir kitokius darbus Bendrovė privalo sutvarkyti Žemės sklypo teritoriją ir/ar žemės naudmenas taip, kad jis/jos būtų tinkamos naudoti pagal paskirtį, taip pat atlyginti Žemės sklypo savininkams nuostolius, padarytus atliekant šiuos darbus teisės aktų nustatyta tvarka. Esu informuotas ir sutinku, kad Bendrovė neatlygina nuostolių, jeigu tokia žala kilo statiniams ir kitiems objektams, kurių statyba/įrengimas ir kiti veiksmai draudžiami arba statiniai pastatyti, įrengti ar atlikti kiti veiksmai negavus Bendrovės sąlygų (pritarimo) kaip tai numato teisės aktų reikalavimai.
8. Įsipareigoju pasirašyti servituto sutartį, kuria mano valdomam žemės sklypui būtų neatlygintinai įregistruotas servitutas – teisė tiesti, aptarnauti, naudoti požemines, antžemines komunikacijas.
9. Perleisdamas žemės sklypą tretiesiems asmenims, įsipareigoju juos informuoti apie šiame pareiškime minimų klausimų išsprendimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)